Yaoundé la xe la cavedal del Camerun. La xe anca la seconda sità par grandeza, dopo de Douala. Yaoundé la se cata in tel mezo del paexe, a 750 metri de altitudine. Yaoundé la xe stà fondà da marcanti todeschi che gavea bisogno de na base par i loro trafici de avorio. Pi tardi, on sentro par studi agronomici el sa zontà a i comercianti. Dopo la prima guera mondiale, i francexi ga ciapà el posto de i todeschi e Yaoundé la xe divegua la cavedal de la colonia, par continuar a esar la cavedal del paexe dopo l’indipendensa. A Yaoundé se cata industrie del tabaco, de trasformasion agricola e alimentare, e legname.